বাংলার ঋদ্ধিমানকে নিয়ে জোর টানাটানি চলল আইপিএল-এর নিলামে। শেষ পর্যন্ত চড়া দামে বিক্রি হলেন জাতীয় দলের উইকেটরক্ষক। ১ কোটি বেস প্রাইসের ঋদ্ধির দাম উঠল ৫ কোটি। তাঁকে কিনে নিল সানরাইজার্স হায়দরাবাদ। ঋদ্ধিকে না পেলেও দুই উইকেটকিপারকে কিনে নিয়ে চমক দিল কলকাতা।
ঋদ্ধির জন্য অবশ্য ঝাঁপিয়েছিল কলকাতাও। হায়দরাবাদ এবং মুম্বইও দর দিতে থাকে। কিন্তু ঋদ্ধির জন্য কিছুক্ষণ দরাদরি করার পরে আপ এগোয়নি কলকাতা। শেষ পর্যন্ত ৫ কোটিতে তাঁকে কেনে হায়দরাবাদ। আগের আইপিএল-এ পঞ্জাবের হয়ে খেলেছিলেন ঋদ্ধি।

এই বিষয়ে অন্যান্য খবর

মারকুটে ব্যাটসম্যানকে চড়া দামে কিনল কেকেআর! ছেড়ে দিল ভারতীয় তারকাকে
নিলামের শুরুতেই চমক কেকেআর-এর! দল পেলেন না ক্রিস গেল


ঋদ্ধিকে না পেলেও দীনেশ কার্তিককে তুলে নিল কলকাতা। তাঁর জন্য অবশ্য চড়া দর দিয়েছে শাহরুখের দল। ৭ কোটি ৪০ লক্ষ টাকায় দীনেশ কার্তিককে নিয়েছে কেকেআর। একই সঙ্গে আরও চমক দিয়েছে কলকাতা। দীনেশ কার্তিকের পাশাপাশি রবিন উত্থাপাকেও দলে রেখেছে তারা। ‘রাইট টু ম্যাচ’ কার্ড ব্যবহার করে ৬ কোটি ৪০ লক্ষ টাকায় উত্থাপাকে দলে রেখে দেয় কেকেআর।